Paljud noored tajuvad, et elu on mujal. Et Eesti vaimne ja poliitiline kliima ning väikeriigi võimalused ei vääri neid. Mida neile vastata? On sul mingit lohutust või seletust?  Neile, kes leiavad, et väikeriigi võimalused neid ei vääri, oskan  soovitada vaid siit lahkumist. Vähemalt Eesti vaimse, kui mitte poliitilise kliima osas on aga igaühel võimalus sõna sekka öelda. Ja on võimalus, et see sõna lohutab, äratab, toetab teisi, kes samamoodi on segaduses ja toimuvast häiritud. Mitte seljatagune anonüümne sõim, vaid selge seisukohavõtt, püüd mõista ja mõistetud saada peaks toimima puhastavalt.